સો, આજનો દિવસ શુભમ માટે લકી સાબિત થવાનો છે કે અનલકી? મમ્મા સાંભળે નહીં તેમ ચોરી-છૂપી ડેડી શ્રીકાંતે અંકિતાને પૂછ્યું. હેય, ડેડી પ્લીઝ હં, આમ કોઈની પર્સનલ લાઈફમાં ઈન્ટરફીઅર કરવું સારું નહીં. અંકિતાએ તેના ડેડીને ધક્કો મારતા કહ્યું. અરે વાહ, હવે તારી લાઇફ પર્સનલ લાઈફ થઈ ગઈ હં? હા ભાઈ, શુભમ આવ્યો એટલે હવે આ ડેડીનો કોણ ભાવ પૂછે.શ્રીકાંતે રિસાઈ જવાનો ઢોંગ કરતા કહ્યું. હેય ડેડી, પ્લીઝ યાર આવુ નહીં બોલો. શુભમ આવે કે બુભમ, મારી જિંદગીમાં મારા ડેડીનું સ્થાન કોઈ લઈ શકે તેમ નથી. આય એમ સૉરી ડેડી!અંકિતા અચાનક રડમસ થઈ ગઈ. હેય હેય અંકુ, હું મજાક કરતો હતો દીકરા. તું આમ ઉદાસ નહીં થઈ જા ડીઅર.શ્રીકાંતે અંકિતાને ગળે વળગાડી લીધી. આ બે ક્ષણ જેટલાં સમયમાં તો બાપ-દીકરી વચ્ચે આજે વણબોલાયેલા અનેક શબ્દોનો સંવાદ થઈ ગયો.